22.3.2013 Jurnalul Oficial al Uniunii Europene L 83/1 (Acte fără caracter legislativ) REGULAMENTE REGULAMENTUL DELEGAT (UE) NR. 231/2013 AL COMISIEI din 19 decembrie 2012 de completare a Directivei 2011/61/UE a Parlamentului European și a Consiliului în ceea ce priveşte derogările, condițiile generale de operare, depozitarii, efectul de levier, transparența şi supravegherea (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2011/61/UE a Parlamentului European şi a Consiliului din 8 iunie 2011 privind adminis- tratorii fondurilor de investiții alternative și de modificare a Directivelor 2003/41/CE și 2009/65/CE și a Regulamentelor (CE) nr. 1060/2009 și (UE) nr. 1095/2010 (/), în special articolul 3 alineatul (6), articolul 4 alineatul (3), articolul 9 alineatul (9), articolul 12 alineatul (3), articolul 14 alineatul (4), articolul 15 alineatul (5), articolul 16 alineatul (3), articolul 17, articolul 18 alineatul (2), articolul 19 alineatul (11), articolul 20 alineatul (7), articolul 21 alineatul (17), articolul 22 alineatul (4), articolul 23 alineatul (6), articolul 24 alineatul (6), articolul 25 alineatul (9), articolul 34 alineatul (2), articolul 35 alineatul (11), articolul 36 alineatul (3), articolul 37 alineatul (15), articolul 40 alineatul (11), articolul 42 alineatul (3) și articolul 53 alineatul (3), având în vedere avizul Băncii Centrale Europene, întrucât: (1) Directiva 2011/61/UE împuternicește Comisia să adopte acte delegate care precizează, în special, normele privind calculul pragului și al efectului de levier, condițiile de operare pentru administratorii fondurilor de investiții alternative (denumiți în continuare „AFIA”), inclusiv administrarea riscurilor și a lichidităţilor, evaluarea şi delegarea, cerințele care detaliază funcțiile și sarcinile depozitarilor fondurilor de  investiții  alternative (denumite în continuare „FIA”), normele privind trans- parența şi cerințele specifice referitoare la țările terțe. Este important ca toate aceste norme care completează Directiva 2011/61/UE să înceapă să se aplice în același timp cu aceasta, astfel încât noile cerințe impuse AFIA să poată fi transpuse în practică cu eficacitate. Dispozițiile prezentului regulament sunt strâns corelate, întrucât se referă la autorizarea, la modul de exercitare a activităților () JOL 174, 1.7.2011, p. 1. şi la transparența acţiunilor AFIA care administrează şisau comercializează FIA în Uniune, acestea fiind aspecte indisolubil legate între ele şi inerente inițierii şi desfășurării activității de administrare a activelor. Pentru a asigura coerența dintre aceste dispoziții, care trebuie să intre în vigoare în același timp, și pentru a facilita persoanelor supuse obligațiilor respective, inclusiv inves- titorilor care nu sunt rezidenţi în Uniune, o imagine cuprinzătoare și un acces compact la aceste dispoziții, este de dorit să se includă într-un singur regulament toate actele delegate solicitate prin Directiva 2011/61/UE. Este important ca, prin adoptarea unui regulament, să se asigure realizarea în mod uniform, în toate statele membre, a obiectivelor Directivei 2011/61/UE, în vederea creşterii integrității pieţei interne și pentru a oferi securitate juridică participanților pe piață, inclusiv investitorilor instituționali, autorităților competente şi altor părți interesate. Un regulament asigură un cadru coerent pentru toţi operatorii de pe piață și reprezintă cea mai bună garanție posibilă pentru existența unor condiții echitabile, a unor condiții uniforme de concurență şi a unui standard comun adecvat de protecție a investitorilor. În plus, un regulament asigură aplicabilitatea directă a normelor detaliate uniforme refe- ritoare la activitățile AFIA, care, prin natura lor, sunt direct aplicabile şi, prin urmare, nu necesită transpunere la nivel național. Recurgerea la un regulament permite, de asemenea, evitarea unei aplicări întârziate a Directivei 2011/61/UE în statele membre. Deoarece regulamentul delegat precizează sarcinile şi responsabilitățile „organului de conducere” şi ale „con- ducerii superioare”, este important să se clarifice sensul acestor termeni, în special faptul că un organ de conducere poate fi format din persoane cu funcţii supe- rioare de conducere. În plus, deoarece prezentul regu- lament introduce, de asemenea, termenul de „funcţie de supraveghere”, definiția organului de conducere trebuie să precizeze clar că acesta este cel care are funcţia de conducere, în cazul în care funcțiile de supraveghere şi de conducere sunt separate în conformitate cu dreptul național al societăților comerciale. Directiva 2011/61/UE